EkBass/fiwiki-20250220-pages-articles huggingface dataset:
Polysulfoni

Polysulfoni on polymeeri, jonka rakenteessa toistuvat aromaattisten ryhmien yhdistämät sulfoniryhmät. Polysulfoneilla on useita käyttökohteita erityisesti korkean lämpötilan sovellutuksissa. == Rakenne ja ominaisuudet == Polysulfonien rakenteessa toistuvat aromaattiset ryhmät ja sulfoniryhmät tekevät siitä jäykän. Rakenteessa on lisäksi usein eetteriryhmiä. Polysulfonit ovat termoplastisia polymeerejä, joiden kiteisyys on alhainen. Polysulfonien lasisiirtymälämpötila on tyypillisesti korkea, noin 175–250 °C. Ryhmän polymeerit liukenevat vain ketoneihin, N-metyylipyrrolidoniin, kloorattuihin hiilivetyihin ja eräisiin aromaattisiin hiilivetyihin. Ne kestävät myös useiden kemikaalien, esimerkiksi laimeiden happojen ja emästen, vaikutuksia. Polysulfonien UV-säteilynkesto ei ole kovin hyvä, mutta sitä voidaan parantaa täyteaineilla. Ionisoivaa säteilyä ne kuitenkin kestävät hyvin. Mekaanisilta ominaisuuksiltaan polysulfonit ovat kovia, jäykkiä, iskunkestäviä ja säilyttävät muotonsa myös korkeissa lämpötiloissa. Polymeerien mekaanisia ominaisuuksia voidaan parantaa seostamalla hiili- tai lasikuidulla. Polysulfonit ovat sähköneristeitä.Fabio Garbassi & Riccardo Po: "Engineering Thermoplastics", teoksessa Kirk-Othmer Encyclopedia of Chemical Technology, John Wiley & Sons, New York, 2001.M. Jj El-Hibri: "Polymers Containing Sulfur, Polysulfones", teoksessa Kirk-Othmer Encyclopedia of Chemical Technology, John Wiley & Sons, New York, 2000.David Parker, Jan Bussink, Hendrik T. van de Grampel, Gary W. Wheatley, Ernst-Ulrich Dorf, Edgar Ostlinning, Klaus Reinking, Frank Schubert, Oliver Jünger & Reinhard Wagener: "Polymers, High- Temperature", teoksessa Ullmann's Encyclopedia of Industrial Chemistry, John Wiley & Sons, New York, 2012. ==Valmistus ja käyttö== Ensimmäiset polysulfonit valmistettiin aromaattisten yhdisteiden ja sulfonyylikloridien välisellä elektrofiilisellä aromaattisella substituutiolla. Esimerkkinä difenyylieetterin ja bis(4-kloorisulfonyylifenyyli)eetterin reaktio. Tätä menetelmää ei enää käytetä ominaisuuksia heikentävien haarautumien ja ristisilloittumien muodostumisen vuoksi. : Nykyisin käytetyin polysulfonien valmistusmenetelmä on bisfenolien natriumsuolan ja aromaattisten dikloorisulfonien reaktiolla. Reaktio suoritetaan 130–150 °C:n lämpötilassa ja liuottimena on dimetyylisulfoksidi tai sulfolaani. : Polysulfoneista valmistetaan muun muassa kalvoja, levyjä ja kappaletuotteita. Käyttökohteita ovat muun muassa autojen ja lentokoneiden sisustus ja osat, piirilevyt, kaapeleiden eristys, pumput ja putket, lääketieteelliset laitteet, kalvosuodatuksessa käytettävät kalvot ja mikroaaltoja kestävät astiat. == Lähteet == Luokka:Polymeerit
Serbitasavallan kansalliskokous

Serbitasavallan kansalliskokous (serb. Народна скупштина Републике Српске, Narodna skupština Republike Srpske) on Serbitasavallan yksikamarinen lainsäädäntöelin. Kansalliskokoukseen valitaan 83 jäsentä serbitasavallan alueelta suhteellisella vaalitavalla neljän vuoden välein. ==Aiheesta muualla== * Parlamentin kotisivut Luokka:Bosnia ja Hertsegovinan politiikka
Bureau du Roi

Bureau du Roi (’Kuninkaan työpöytä’) on Ranskan kuninkaan Ludvig XV:n (1715–1774) kirjoituspöytä. == Historia == Työpöydän on suunnitellut ranskalainen huonekalusuunnittelija Jean-François Oeben, ja sen viimeisteli hänen seuraajansa Jean-Henri Riesener Ludvig XV:n hallintokauden lopulla vuonna 1769.Bureau du Roi Regent Antiques Pöydän valmistamiseen käytettiin parhaita saatavilla olevia materiaaleja kuten monenlaista jalopuuta ja pronssia. Pöytä siirrettiin Louvren museoon Ranskan vallankumouksen jälkeen.’Le Bureau du Roi’ Adrian Alan Se palautettiin alkuperäiselle paikalleen Versailles’n palatsiin vuonna 1957.The Bureau du Roi of Louis XV France 1769. World4 == Ulkonäkö == Bureau du Roi on koristeellinen. Se sisältää monimutkaista intarsiaa monenlaisesta puusta, miniatyyripatsaita, rintakuvia, veistoksia, maljakoita ja kynttilänjalkoja. Alkuperäisessä versiossa oli Ludvig XV:n rintakuva, mutta se korvattiin hänen kuolemansa jälkeen vuonna 1770 Minervan rintakuvalla. == Katso myös == * Resolute-pöytä, Yhdysvaltain presidentin kirjoituspöytä == Lähteet == Luokka:Pöydät Luokka:Versailles
Merten suojelu

Merten suojelu on osa luonnonsuojelua. Merten suojelun kustannusten ja hyötyjen suhteen arvioiminen on monimutkaista, koska esimerkiksi rehevöityminen johtuu useista eri tekijöistä ja lisäksi merialueiden tilan muutokset ovat hyvin hitaita. Esimerkiksi Itämerellä rehevöitymisen osasyynä ovat pelloilta valumavesien mukana tulevat ravinteet sekä yhdyskuntavesistä ja teollisuudesta tulevat saasteet. Täten rehevöitymisen ehkäisemiseksi on rajoitettava päästöjä ja maataloudessa rajoitettava lannoitusta. Maatalouden ja teollisuuden typpipäästöjen vähentämiseksi on tehty toimia paitsi kansallisella, myös EU:n tasolla. Merten suojelua koskien on tehty kansainvälisiä sopimuksia, ja sitä valvovat erilaiset järjestöt. Esimerkiksi Itämeren suojelua koskien on tehty Helsingin sopimus, ja Itämeren suojeluun liittyen on perustettu kansainvälinen sihteeristö nimeltä Itämeren merellisen ympäristön suojelukomissio. Itämerellä on myös erityinen suojelun toimintaohjelma, jonka tavoitteena on rehevöitymisen ehkäisy, saastuttavien päästöjen ja roskaamisen vähentäminen, ihmisen merialueilla tapahtuvan toiminnan, kuten kalastuksen ja merenkulun, haittavaikutusten vähentäminen ja meriluonnon monimuotoisuuden turvaaminen. Myös YK:ssa tehdään kansainvälistä yhteistyötä merten suojelun edistämiseksi. Lisäksi arktisten alueiden merten suojeluun liittyen tehdään yhteistyötä Arktisessa neuvostossa. == Lähteet == Luokka:Luonnonsuojelu
Guttormsen

Guttormsen on seuraavien henkilöiden sukunimi: * Per Willy Guttormsen (s. 1942), norjalainen pikaluistelija * Simen Guttormsen (s. 2001), norjalainen seiväshyppääjä * Sondre Guttormsen (s. 1999), norjalainen seiväshyppääjä == Katso myös == *Guttorm
Sassalinjärvi

Sassalinjärvi on matala ja saareton ylänköjärvi Sodankylän lounaisosassa Lapin maakunnassa. Sen pinta-ala on 4,5 neliökilometriä. Etäisyys Rovaniemeltä on 84 kilometriä pohjoiseen. == Maantiede == Sassalinjärvi on kaakkois–luoteissuuntainen. Kaakkoisosan Kaakkurilahti ja koillisosan Syvälahti ovat suiltaan avoimia. Nimestään huolimatta Syvälahden syvin kohta on vain noin 1,8 metriä. Järven luusua sijaitsee etelässä, josta alkaa etelään virtaava Ulingasjoki, joka laskee Unarin Ulinkaanlahteen. Sassalinjärven länsirannalla sijaitsee Sassalin kylä ja itärannalla Heinäperä. Noin neljä viidesosaa järvestä on vähintään metrin ja enintään kaksi metriä syvä. Syvin kohta, 2,1 metriä, sijaitsee järven eteläosassa. Sassalinjärven koillispuolella sijaitsee Syväjärvi (203,6 mpy), josta virtaa Välijoki Syvälahteen. Järviä erottaa runsaan kilometrin levyinen kannas. Sassalinjärven vesitilavuus on 5 998 000 kuutiometriä. Sassalinjärvi (65.598.1.003) kuuluu Ulingasjoen valuma-alueeseen (65.598), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe on Ala-Ounasjoen alue (65.5). Ulingasjoen valuma- alueella on yhdeksäntoista vähintään hehtaarin laajuista vakavettä, joista Sassalinjärvi on laajin. Sitä seuraa Syväjärvi, joka puolestaan on vesitilavuudeltaan suurin. == Lähteet == Luokka:Sodankylän järvet Luokka:Ala- Ounasjoen alue
Syväjärvi (Sodankylä, Syväjärvi)

Syväjärvi on saareton ylänköjärvi Sodankylän lounaisosassa Lapin maakunnassa. Järvi sijaitsee saman nimisen kylän lounaispuolella ja sen pinta-ala on kolme neliökilometriä. Etäisyys Rovaniemeltä on 85 kilometriä pohjoiseen. == Maantiede == Syväjärvi on kaakkois–luoteissuuntainen ja suurelta osin noin kilometrin leveä. Noin seitsemäsosa järvestä on vähintään kuusi metriä syvä. Syväjärven kaakkoisrannalla kohoavan Syvävaaran laki on noin 90 metriä järvenpintaa korkeammalla. Järven itärantaan Syvävaaran pohjoispuolelle virtaa Markkajoki pohjoisesta. Syväjärven lounaispuolella sijaitsee Sassalinjärvi (201,4 mpy), joka vastaanottaa Syväjärven vedet Välijoen välityksellä. Järviä erottaa runsaan kilometrin levyinen kannas. Syväjärven vesitilavuus on 10 009 000 kuutiometriä. Syväjärvi (65.598.1.004) kuuluu Ulingasjoen valuma-alueeseen (65.598), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe on Ala-Ounasjoen alue (65.5). Ulingasjoen valuma-alueella on yhdeksäntoista vähintään hehtaarin laajuista vakavettä, joista Syväjärvi on toiseksi laajin. Sassalinjärvi on laajin ja Matala Vuontisjärvi on kolmanneksi laajin. == Lähteet == Luokka:Sodankylän järvet Luokka:Ala-Ounasjoen alue
Samsung Galaxy A15

Samsung Galaxy A15 on Samsungin Galaxy A -sarjaan kuuluva älypuhelin, joka julkistettiin 5. helmikuuta 2024. Puhelimesta on kaksi mallia, Galaxy A15 ja Galaxy A15 5G. Samsung Galaxy A15 -älypuhelimessa järjestelmäpiirinä toimii MediaTek Helio G99 ja Galaxy A15 5G:ssä MediaTek Dimensity 6100+. Näyttönä käytetään nyt ensimmäistä kertaa Galaxy A1x -sarjassa AMOLED -paneelia. Näyttö on kooltaan 6,5" ja se tukee 90 Hz virkistystaajuutta. Tallennustilaa on 128 Gt 4 Gt:n suuruisen RAM-muistin kera. Molempien versioiden tallennustilaa voidaan laajentaa enintään 1 Tt:n suuruisella microSD-muistikortilla. Sekä Galaxy A15 että Galaxy A15 5G sisältävät etukameran lisäksi kolme takakameraa. Pääkameran tarkkuus on 50 megapikseliä ja se tukee täysteräväpiirtovideokuvausta 30 fps kuvanopeudella. Lisäksi käytössä ovat 5 megapikselin ultralaajakulmakamera sekä 2 megapikselin makrokamera. Etukameran tarkkuus on 13 megapikseliä ja se tukee takakameran tapaan täysteräväpiirtovideokuvausta 30 fps kuvanopeudella. Akun kapasiteetti Galaxy A15:ssa ja A15 5G:ssä on 5 000 mAh, ja tuettuna on 25 W langallinen lataus. Sormenjälkitunnistin sijaitsee puhelimen kyljessä virtapainikkeessa. Käyttöjärjestelmänä julkaisun yhteydessä on Android 14 Samsungin One UI 6 -ohjelmiston kanssa. Samsung lupaa puhelimille kuitenkin neljä käyttöjärjestelmä päivitystä sekä viiden vuoden ajan tietoturvapäivityksiä. == Lähteet == Galaxy A15 Luokka:2020-luvun matkapuhelimet Luokka:Android- pohjaiset laitteet Luokka:Kosketusnäytölliset älypuhelimet
Paul-Gilbert Langevin

Paul-Gilbert Langevin (5. heinäkuuta 1933 Boulogne-Billancourt – 4. heinäkuuta 1986 Pariisi, Ranska) oli ranskalainen musiikkitieteilijä. Hän kirjoitti useita kirjoja 1800-luvun klassisesta musiikista. Hän oli fyysikko Paul Langevinin poika. Hän työskenteli fysiikan professorina Pariisin yliopistossa ja sitten Pierre-et-Marie-Curie-yliopistossa. Myöhemmin hän päätti omistautua musiikkitieteen tutkimukselle. Vuonna 1957 hän perusti yhdistyksen "Anton Bruckner" ja lehden "L'Harmonie du monde". Hän kirjoitti kirjoja ja artikkeleita 1800-luvun klassisesta musiikista, erityisesti Anton Brucknerin, Franz Schubertin, Guillaume Lekeun, Albéric Magnardin, Guy Ropartzin ja Charles Koechlinin musiikista. Hän työskenteli myös musiikkikriitikkona sanomalehdissä, mukaan lukien "Le Monde de la musique". Hän kuoli munuaissyöpään 4. heinäkuuta 1986, päivää ennen 53. syntymäpäiväänsä. == Lähteet == Luokka:Ranskalaiset musiikkitieteilijät Luokka:Vuonna 1933 syntyneet Luokka:Vuonna 1986 kuolleet
Teresa & Maria

Teresa & Maria (; johtaa nimensä äiti Teresasta ja neitsyt Mariasta) on ukrainalaisen laulajan Jerry Heilin ja rap-artisti Alyona Alyonan kappale, joka julkaistiin 11. tammikuuta 2024. Alyona Alyona ja Jerry Heil osallistuivat kappaleella Ukrainan vuoden 2024 euroviisukarsintaan Vidbiriin. He voittivat kilpailun ja siten edustivat kappaleella Ukrainaa vuoden 2024 Eurovision laulukilpailussa Malmössä. He sijoittuivat kilpailussa kolmanneksi saaden yhteensä 453 ääntä, joista 307 yleisöltä ja 146 raadeilta. Finaalin vedonlyöntitilastoissa kappale oli 6. sijalla. == Listasijoitukset == Lista Sija (TopHit) 1 (AGATA) 23 == Lähteet == Luokka:Ukrainan euroviisuedustuskappaleet Luokka:Vuoden 2024 euroviisuedustuskappaleet Luokka:Äiti Teresa
I Am... World Tour

I Am... World Tour on Beyoncén neljäs livealbumi ja viides konserttielokuva joka julkaistiin 26 marraskuuta 2010 Parkwood Entertainmentin, Columbia Recordsin ja Music World Entertainmentin kautta. Levy on tallenne Knowlesin vuosina 2009 ja 2010 tekemästä I Am.. World Tour -kiertueesta. Kiertue tuki Knowlesin kolmatta I... Am Sasha Fierce studioalbumia. Kiertueella vierailivat Beyoncén lisäksi muun muassa Kanye West ja Jay-Z. Konserttielokuva yhdistelee kiertueen 108 konsertista yli 90. Elokuvassa on esityksiä muun muassa kiertueen Kroatian, Abu Dhabin, Australian sekä Pekingin konserteista. Levy oli ehdolla "Best Long Form Music Video" kategoriassa vuoden 2012 Grammy gaalassa ja oli maailmanlaajuisesti vuoden 2010 parhaiten myynyt video albumi. == Kappaleet == ===== I Am... World Tour - Deluxe edition (CD) ===== # Intro (Live) - 1.12 # Crazy In Love (Live) - 5.24 # Naughty Girl (Live) - 2.34 # Freakum Dress (Live) - 3.11 # Get Me Bodied (Live) - 2.30 # Smash Into You (Live) - 3.52 # Ave Maria (Live) - 4.15 # Broken Hearted Girl (Live) - 3.12 # If I Were a Boy / You Oughta Know (Live) - 5.17 # Diva (Live) - 3.00 # Radio (Live) - 2.04 # Ego (feat. Kanye West) [Live] - 5.17 # Hello (Live) - 3.37 # Baby Boy (Live) - 2.10 # You Don't Love Me, No No No (Live) - 1.49 # Irreplaceable (Live) - 5.04 # Check on It (Live) - 2.09 # Bootylicious (Live) - 0.51 # Upgrade You (Live) - 2.16 # Say My Name (Live) - 2.20 # At Last (Live) - 3.00 # Listen (Live) - 3.22 # Single Ladies (Put a Ring On It) [Live] - 4.23 # Halo (Live) - 6.32 # Outro (Live) - 1.59 ===== I Am... World Tour – Standard edition (DVD) ===== # Intro - 1:54 # Crazy in Love (feat. Jay-Z) - 5:24 # Naughty Girl - 2:34 # Tomorrow I Am... Sasha Fierce - 0:40 # Freakum Dress - 2:47 # Get Me Bodied - 2:59 # Smash into You - 3:50 # Ave Maria - 4:17 # Broken-Hearted Girl - 3:46 # If I Were a Boy" / "You Oughta Know - 5:48 # Robot - 0:59 # Diva - 2:52 # Radio - 2:36 # Socks & Stilettos - 0:15 # Ego (feat. Kanye West) - 3.30 # Hello - 3:39 # Sasha vs. Beyoncé - 0:54 # Baby Boy" / "You Don't Love Me, No No No - 4:27 # Irreplaceable - 6:02 # Check on It - 2:14 # Bootylicious - 0:41 # Upgrade U - 2:21 # Video Phone - 2:30 # Are You Filming Me with That? - 1:02 # Say My Name - 2:21 # At Last - 3:53 # Listen - 3:24 # Single Ladies Contest - 1:38 # Single Ladies (Put a Ring on It) - 4:20 # Halo - 1:44 # Credits - 3:56 == Lähteet == Luokka:Beyoncé Knowlesin albumit Luokka:Vuoden 2010 konserttitallenteet Luokka:Konserttielokuvat
Samsung Galaxy S24 Ultra

Samsung Galaxy S24 Ultra on Samsungin Galaxy S -sarjaan kuuluva lippulaivaluokan älypuhelin, joka julkaistiin tammikuussa 2024. Puhelimesta on myynnissä kolme eri versiota 256, 512 ja 1000 gigatavun suuruisella tallennustilalla. Puhelin julkaistiin samaan aikaan Samsung Galaxy S24- ja Samsung Galaxy S24+ -mallien kanssa. Samsung Galaxy S24 Ultra -älypuhelimessa järjestelmäpiirinä toimii Qualcomm Snapdragon 8 Gen 3 for Galaxy, joka oli julkaisuhetkellä yksi suorituskykyisimmistä älypuhelinprosessoreista. Näyttönä käytetään 6,8 tuuman LTPO AMOLED -paneelia, jonka tarkkuus on 3120 × 1440 pikseliä ja jossa on 120 hertsin mukautuva virkistystaajuus ja HRD10+-tuki. Galaxy S24 Ultra sisältää etukameran lisäksi neljä takakameraa. Pääkameran tarkkuus on 200 megapikseliä, ja se tukee 8K-tasoista videokuvausta kuvataajuudella 30 fps. Lisäksi käytössä on 12 megapikselin ultralaajakulmakamera, 10 megapikselin telekamera kolminkertaisella optisella zoomilla ja 50 megapikselin telekamera viisinkertaisella optisella zoomilla. Pääkamera kykenee lisäksi satakertaiseen digitaaliseen Space Zoomiin. Etukamera on tarkkuudeltaan 12 megapikseliä, ja se tukee automaattitarkennusta. Galaxy S24 Ultran pääkamera, molemmat telekamerat sekä etukamera on varustettu optisella kuvanvakaimella. Akun kapasiteetti Galaxy S24 Ultrassa on 5 000 mAh, ja puhelin tukee 45 watin langallista latausta ja 15 watin langatonta latausta. Sormenjälkitunnistin sijaitsee näytön alla. Lisäksi puhelimen mukana tulee S Pen -kynä. Käyttöjärjestelmänä julkaisun yhteydessä on Android 14 Samsungin One UI 6 -ohjelmiston kanssa. Samsung on luvannut Galaxy S24 Ultralle seitsemän käyttöjärjestelmäpäivitystä ja seitsemän vuoden ajan tietoturvapäivityksiä. == Lähteet == == Aiheesta muualla == *Samsung Galaxy S24 Ultra Samsungin sivuilla Galaxy S24 Ultra Luokka:Vuoden 2024 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Kaislikoituminen

Kaislikoituminen on rehevöitymistä, jossa rantavesien ruoko- ja kaislakasvit rehevöityvät muodostaen laajoja ja tiheitä kasvustoja. Joissakin tapauksissa pieni järvenlahti saattaa kasvaa umpeen kaislikoitumisen myötä. Kaislikoituneessa rantavedessä on paljon vanhaa kaislaa ja tästä saattaa aiheutua hajuhaittoja. Kaislikoitumista voidaan torjua niittämällä kaislikko kolme kertaa heinä- ja elokuun aikana veden alta. Kun perustetaan uutta uimarantaa, se voidaan pitää kaislikoitumattomana pohjustamalla se suodatinkankaalla. == Lähteet == Luokka:Ekologia Luokka:Ympäristöongelmat
Carl Wahlbom

thumb|upright|Carl Wahlbom 1830. Johan Wilhelm Carl Wahlbom (1810–1858) oli ruotsalainen taidemaalari.Wahlbom, Johan Wilhelm Carl, Tietosanakirja. Osa 10, palsta 423. Tietosanakirja-osakeyhtiö 1919 Wahlbom suunnitteli sotilasuraa mutta aloitti kuitenkin opiskelun Tukholman taideakatemiassa. Hän harjoitti kuvanveistoa ja opetti voimistelua, joten hän perehtyi ihmisen anatomiaan. Alkuun hän toimi vain piirtäjänä ja etsaajana ja kuvitti muun muassa Per Henrik Lingin teoksen Asarna ja Gustaf Henrik Mellinin ja Niclas Hans Thomsonin teoksen Museum för naturvetenskap, konst och historia sekä yhdessä Karl August Nicanderin kanssa julkaisemansa teoksen Fosterländska bilder 1520–1632. Wahlbom opiskeli vuodesta 1838 Pariisissa varsinaista maalausta sekä taideakatemian matkarahalla vuodesta 1842 Roomassa. Hän palasi Ruotsiin 1848 mutta lähti 1851 hoitamaan terveyttään ja oleskeli myöhemminkin useaan otteeseen ulkomailla. Hän erikoistui eläin- ja historiallisiin maalauksiin, joista tunnetuimpia ovat Tukholmassa Kansallismuseossa olevat Kustaa II Aadolf Stuhmin taistelussa (1854), Kustaa II Aadolfin ruumis löydetään Lützenin kentältä (1855) ja Kustaa II Aädolfin kuolema (1855). ==Lähteet== ==Aiheesta muualla== Luokka:Ruotsalaiset taidemaalarit Luokka:Vuonna 1810 syntyneet Luokka:Vuonna 1858 kuolleet
Hedda Wrangel

Anna Hedvig "Hedda" Wrangel (o.s. Lewenhaupt; 11. joulukuuta 1792 Forstena – 24. heinäkuuta 1833 Ovesholm) oli ruotsalainen paronitar, laulaja ja säveltäjä.Hedda Wrangel (1792−1833) Swedish Musical Heritage, viitattu 15.2.2024 Wrangelin vanhemmat olivat eversti, kreivi Gustaf Julius Lewenhaupt ja paronitar Anna Helena Alströmer. Äiti kuoli kaksi päivää tyttärensä syntymän jälkeen. Wrangel sai kasvatuksensa tädiltään, kreivitär Margareta Cronstedtiltä Karlbergin linnassa. Hän oppi soittamaan pianoa ja laulamaan. Hän esiintyi laulajana Tukholman eliitin suosimissa aristokraattisissa salongeissa. Wrangel meni 11. huhtikuuta 1810 naimisiin paroni Henning Gustav Wrangel af Adinalin (1780–1833) kanssa. Hän matkusteli miehensä kanssa Euroopassa. Malla Silfverstolpen muistelmien mukaan Wrangel vietti aikaa muun muassa Pariisissa. Hän oli Fredrika Bremerin läheinen ystävä. Wrangel kuoli lapsettomana. Wrangelin sävellyksistä on säilynyt ainoastaan kolme laulua Esaias Tegnérin sanoihin. Ne ovat Frithiofs Frieri, Kung Ring ja Frithiofs Frestelse. Muu Wrangelin tuotanto on kadonnut. Siihen kuului ainakin Fredrika Bremerin kirjoituksissaan mainitsema Syrénsång. == Lähteet == Luokka:Ruotsalaiset säveltäjät Luokka:Ruotsalaiset laulajat Luokka:Ruotsalaiset aateliset Luokka:Vuonna 1792 syntyneet Luokka:Vuonna 1833 kuolleet
West (jäähylly)

West (, ) on Etelämantereella Davisinmeren ja Prydzinlahden välissä sijaitseva jäähylly. Se levittäytyy Leopoldin ja Astridin rannikon ja Prinsessa Elisabetin maan alueelle ja on yksi mantereen suurimmista jäähyllyistä. Jäähyllyn löysi saksalainen Gaussin retkikunta vuosien 1901–1903 välillä, ja sen nimi viittaa sijaintiin retkikuntalaisiin nähden. Retkikunta oli jäähyllyn alueella jo helmikuussa 1902, kun heidän laivansa juuttui hyllyn itäpuolelle. Tutkimusmatkaa johti Erich von Drygalski. Lähin Etelämantereen tutkimusasema on australialainen Davisin asema, joka sijaitsee 280 kilometrin päässä lounaassa. == Maantiede == Jäähyllyn edessä sijaitsee yksi mantereen aktiivisimmista polinjoista eli avovesipaikoista, joka on eristänyt jäähyllyä lämpötilan vaihteluilta ja tukenut alueen pingviinien elämää. Vuonna 1992 jäähyllystä irtosi jäävuori D-15, joka on sittemmin kiinnittynyt hyllyyn uudelleen jääkielen kautta. Vuoteen 2019 asti se oli Itä-Etelämantereen suurin jäävuori, kunnes jäävuori D-28 lohkesi Ameryn jäähyllystä. D-15 oli kuitenkin vielä vuonna 2021 Etelämantereen suurin mantereeseen kiinnittynyt jäävuori. Jäähyllystä irtosi vielä pieni jäävuori vuonna 2013. 1990–2000-luvuilla jäähyllyssä ei esiintynyt suurempia paksuuden vaihteluita. Vuonna 2015 tutkijat kuitenkin huomasivat, että jäähyllystä eronnut jääkieli oli törmännyt merenalaiseen vuoreen. Tutkijat arvelivat, että jääkieli oli rapautumassa. Rapautuminen aiheuttaisi sen, että polinjan elämästä tulisi vähemmän aktiivista, mikä vaikuttaisi myös alueen pingviineihin. Todennäköisesti rapautuminen vaikuttaisi myös lämpimän meriveden liikkeisiin. Toisen tutkijaryhmän vuonna 2019 tekemien mittausten mukaan jäähyllyn pinta-ala oli 16 343 km², eli hieman aiempia vuosia suurempi. == Eläimistö == Jäähyllyn alueella elää kaksi keisaripingviiniyhdyskuntaa, pienempi lännessä ja suurempi luoteessa. Vuonna 2011 tutkijat laskivat suurempaan pingviiniyhdyskuntaan kuuluvan vähintään 3436 poikasta ja pienempään 1156 poikasta. Vielä 1950–1960-luvuilla jäähyllyn pohjoisosassa asui noin 15 000 keisaripingviinin yhdyskunta. Tutkijat arvelevat, että se muutti jossain vaiheessa muualle, koska pohjoisessa ei olla sittemmin enää nähty pingviinejä. Nykyiset pienemmät yhdyskunnat saattavat koostua tuon vanhan yhdyskunnan jälkeläisistä. == Lähteet == Luokka:Etelämantereen jäähyllyt
Eric Jacob Arrhén von Kapfelman

Eric Jacob Arrhén von Kapfelman (21. lokakuuta 1790 Västervik – 23. toukokuuta 1851 Tukholma) oli ruotsalainen säveltäjä.Eric Arrhén von Kapfelman (1790–1851) Swedish Musical Heritage, viitattu 15.2.2024 Eric Jacob Arrhén von Kapfelman Riksarkivet, viitattu 15.2.2024 Kapfelman sai todennäköisesti pianonsoiton opetusta Thomas Byströmiltä. Hänet tunnettiin myös taitavana viulistina. Kapfelman valmistui toisen asteen koulutuksesta Lundissa vuonna 1809. Sen jälkeen hän työskenteli virkamiehenä valtion laki-, talous- ja hallintopalveluissa sekä Krigsexpeditionenissa marraskuuhun 1816 saakka. Vaihtelevien lähteiden mukaan vuodesta 1820 tai 1824 Kapfelman työskenteli musiikinopettajana Kuninkaallisessa sota-akatemiassa Karlbergin linnassa. Hänestä tuli sen director musices vuonna 1833. Kapfelmanin johdolla opiskeli muiden muassa Oscar Byström, joka omisti hänelle kolme laulua kesällä 1848. Kapfelman sävelsi 1820-luvun alussa Karl Fredrik Dahlgrenin sanoihin laulun Vårsång på Valborgsmässoaftonen, joka tunnetaan parhaiten avaussanoistaan johdetulla nimellä "Våren är kommen". Hän teki yksinlaulujen lisäksi musiikkia mieslaulajien kvartetille, mieskuorolle ja sekakuorolle. Kapfelman kirjoitti osaan lauluistaan sanat itse, mutta hän käytti myös Esaias Tegnérin ja Erik Johan Stagneliuksen sanoituksia. Vuonna 1819 valmistui Blommorna sekakuorolle ja soitinsäestykselle; se on laulukokoelma, jonka jokainen laulu on nimetty kukan mukaan ja jonka sanat tulevat Per Atterbomin kahdestatoista runosta. Monia teoksista esitettiin aikanaan Kuninkaallisessa sota-akatemiassa. Kapfelmanin tiedetään säveltäneen näyttämömusiikkia Per Henrik Lingin teoksiin, mutta tietoa näiden teosten esityksistä ei ole säilynyt. Kapfelmanin muuhun tuotantoon kuuluu pianosävellyksiä. Hänen elämäkerroissaan on mainittu sinfonia, joka kuitenkin on kadonnut. Omien sävellystensä lisäksi Kapfelman teki sovituksia, joista tunnetuimpiin kuuluu Kung Karl, den unga hjälte (sanat Esaias Tegnér, melodiat Otto Edvard Westermark). Kapfelman osallistui Tukholman musiikkielämään myös Karlbergin linnan ulkopuolella ja kuului vuodesta 1841 Ruotsin kuninkaalliseen musiikkiakatemiaan. Hän oli naimaton. == Lähteet == Luokka:Ruotsalaiset säveltäjät Luokka:Vuonna 1790 syntyneet Luokka:Vuonna 1851 kuolleet
Kohti liittokuntaa

Kohti liittokuntaa on Antti Kaikkosen ja Jari Korkin vuonna 2023 julkaisema muistelmateos. Kirjassa kuvataan Kaikkosen puolustusministerikautta 2019–2023 ja Suomen tietä puolustusliitto Naton jäseneksi vuosina 2022–2023. Kirjan lähteenä on Kaikkosen päiväkirjamerkinnät puolustusministeriajoilta. == Lähteet == Luokka:Suomalaiset politiikan tietokirjat Luokka:Vuoden 2023 kirjat
Bjerkvik

Bjerkvik on taajama Narvikin kunnassa Nordlandin läänissä Norjassa. Taajaman pinta-ala on 1,3 neliökilometriä ja asukasluku 1 088 vuonna 2023. ==Kuvia== Bjerkvik kirke 2016.jpg|Bjerkvikin kirkko ==Tunnettuja henkilöitä== * Eirik Kristoffersen (s. 1969), Norjan puolustusvoimien komentaja ==Lähteet== Luokka:Narvik Luokka:Norjan taajamat
Bjerkvikin kirkko

Bjerkvikin kirkko () on Narvikin kunnassa Nordlandin läänissä Norjassa sijaitseva betoninen pitkäkirkko vuodelta 1955. ==Lähteet== ==Aiheesta muualla== Luokka:Norjan kivikirkot Luokka:Narvik
Narvikin kirkko

Narvikin kirkko () on Narvikin kunnassa Nordlandin läänissä Norjassa sijaitseva kivinen pitkäkirkko vuodelta 1925. Narviks kirke-nave and altar.jpg|Kirkkosali ==Lähteet== ==Aiheesta muualla== Luokka:Norjan kivikirkot kirkko
Håkvik

Håkvik (pohjoissaameksi Ginnasluokta) on taajama Narvikin kunnassa Nordlandin läänissä Norjassa. Taajaman pinta-ala on 0,6 neliökilometriä ja asukasluku 736 vuonna 2023. ==Lähteet== Luokka:Narvik Luokka:Norjan taajamat
Helmenpyynti

Helmenpyynti tai helmenkalastus tai helmestys on toimintaa, jossa pyydetään helmiä luonnossa esiintyvistä simpukoista. Kaupallinen helmenpyynti on käytännössä loppunut, ja nykyään helmet saadaan viljellyistä simpukoista. Varhaisimmat todisteet helmenpyynnistä on Lähi-idästä, sillä Arabiemiraattien Umm al-Qaiwainista on löytynyt 7 500 vanha helmi hautapaikasta. Persianlahti ja Etelä-Aasian Mannarinlahti olivat ensimmäiset paikat, joissa alettiin harjoittaa helmenpyyntiä. Helmiä on pyydetty merestä myös Sulawesin rannoilta Indonesiasta ja eteläisen Tyynenmeren saarilla sekä Amerikassa Kalifornianlahdelta, Meksikonlahdelta ja Meksikon länsirannikolta. Sisävesien helmiä on puolestaan pyydetty muun muassa Pohjois-Amerikassa, Keski-Euroopassa ja Kiinassa. == Lähteet == == Aiheesta muualla == Luokka:Sukellus Luokka:Kalastus
Chilen maastopalot 2024

Chilen maastopalot 2024 olivat pahin Chileä kohdannut luonnononnettomuus sitten vuoden 2010 maanjäristyksen. Helmikuun alussa roihunneissa paloissa kuoli ainakin 131 ihmistä. Pahiten kärsi maan keskiosan Valparaíson alue ja siellä erityisesti Viña del Marin rannikkokaupunki. Paloja edelsi paha kuivuus ja kuumuus. Viranomaiset epäilevät, että ainakin osa paloista oli ihmisen sytyttämiä. Asiantuntijoiden mukaan maastopalot ovat viime vuosina yleistyneet Etelä-Amerikassa ilmaston lämpenemisen ja El Niñon yhteisvaikutuksesta. ==Kuvia== IF Quilpue 24 2.jpg|Palon aiheuttamaa savua. IF Quilpue 24-4.jpg|Presidentti Gabriel Boric vierailemassa paloissa tuhoutuneen kodin raunioissa. ==Lähteet== ==Aiheesta muualla== Luokka:2020-luvun maastopalot Luokka:Vuoden 2024 luonnonmullistukset Luokka:Onnettomuudet Chilessä
Ankyran teatteri

Ankyran teatteri oli antiikin aikainen roomalainen teatteri Ankyran kaupungissa Galatiassa Vähässä-Aasiassa nykyisessä Turkissa. Ankyran teatteri rakennettiin alun perin oletettavasti kreikkalaisena teatterina hellenistisellä kaudella. Se rakennettiin uudelleen roomalaiseksi teatteriksi oletettavasti keisari Hadrianuksen aikana 117–138. Teatteri oli rakennettu kaupungin akropoliin, nykyisen Ankaran linnan kukkulan, luoteisrinteeseen. Rakennuksessa oli tyypillinen puolikaarenmuotoinen katsomo, jonka keskellä oli halkaisijaltaan noin 13,2 metriä leveä orkhestra. Katsomossa oli tilaa noin – hengelle, mikä tekee siitä suhteellisen pienikokoisen. Teatteri on säilynyt huonosti, sillä sen katsomon kivet käytettiin suurimmaksi osaksi akropoliin linnoittamiseen bysanttilaisella kaudella. Nykyisin katsomoa on kunnostettu sen alaosasta. Skene- eli näyttämörakennuksesta on jäljellä vain perustukset. == Lähteet == == Aiheesta muualla == Luokka:Ankyran rakennukset ja rakennelmat Luokka:Roomalaiset teatterit
Caracallan kylpylä (Ankyra)

Caracallan kylpylä oli antiikin aikainen roomalainen kylpylä Ankyran kaupungissa Galatiassa Vähässä-Aasiassa nykyisessä Turkissa. == Historia == Caracallan kylpylänä tunnettu kylpylä rakennettiin keisari Caracallan aikana vuosina 211–217. Sen rakennutti Tiberius Julius Justus Junianus. Kylpylärakennus vaikuttaa säilyneen käytössä noin viisisataa vuotta aina varhaiselle bysanttilaiselle kaudelle saakka. == Rakennus == Kylpylä oli rakennettu matalalle kukkulalle luoteeseen Augustuksen ja Rooman temppelistä. Myöhemmin sen lähellä on sijainnut vanha turkkilainen kaupunginportti, joka johti Çankiriin, mutta jota ei enää ole. Kylpylä oli suurikokoinen ja koostui kahdesta osasta, itäosassa olleesta palaistrasta ja sen länsipuolella olleesta varsinaisesta kylpylärakennuksesta. Palaistran koko oli noin 80 × 80 metriä, ja se oli reunustettu kaikilta neljältä sivulta 32-pylväisillä pylväiköillä. Niiden pylväät edustivat korinttilaista tyyliä ja olivat kuusi metriä korkeat. Pylväiköiden arkkitraavissa oli piirtokirjoituksia. Sisäänkäynti kylpylärakennukseen oli idänpuoleisen pylväikön kautta, ja siellä arvellaan olleen patsaita. Pohjois- ja eteläsivun pylväiköiden takana oli kummassakin kaksi huonetta, jotka ovat voineet olla opiskelutiloja tai kirjastohuoneita. Nykyisin palaistran alue toimii ulkoilmamuseona, jossa on näytteillä kaupungista löydettyjä roomalaisen ja bysanttilaisen kauden rakennusten koristeosia ja piirtokirjoituksia. Varsinaisen kylpylärakennuksen koko oli noin 80 × 130 metriä. Sen etuosassa oli harjoitushuone ja apodyterium sekä uima-altaalla varustettu frigidarium. Niiden rakana oli tepidarium, jossa oli lämminvesiallas, sekä caldarium ja useita muita huoneita. Rakennuksesta on säilynyt lähinnä perustuksia ja hypokaustien pyöreiden tiilipylväiden jäänteitä. Raunioita on kunnostettu. == Lähteet == == Aiheesta muualla == Luokka:Ankyran rakennukset ja rakennelmat Luokka:Roomalaiset kylpylät
Caracallan kylpylä

Caracallan kylpylä voi viitata seuraaviin roomalaisiin kylpylöihin: * Caracallan kylpylät, kylpylä Roomassa Italiassa * Caracallan kylpylä, kylpylä Ankyrassa Vähässä-Aasiassa.
Julianuksen pylväs

Julianuksen pylväs () on antiikin aikainen muistopylväs Ankaran kaupungissa Turkissa, alun perin Ankyran kaupungissa Galatiassa Vähässä-Aasiassa. Se sijaitsee Hükümet Meydanı -puistossa ja tunnetaan nykyisin myös nimellä Belkıs Minaresi, ”Belkısin minareetti”. Pylväs liitetään yleensä keisari Julianukseen, josta se on saanut nimensä, ja arvellaan, että se olisi pystytetty hänen käytyään kaupungissa Persian vastaisella sotaretkellään vuonna 362. Tämä on kuitenkin epävarmaa, sillä pylväässä ei ole piirtokirjoituksia. Varmuudella pylväs on kuitenkin peräisin myöhäisroomalaiselta ajalta. Pylväs sijaitsi länteen Augustuksen ja Rooman temppelistä ja eteläkaakkoon Caracallan kylpylästä. Se on 15 metriä korkea ja siinä on vaakasuuntaiset uritukset ja akantein koristeltu korinttilainen kapiteeli. == Lähteet == == Aiheesta muualla == Luokka:Ankyran rakennukset ja rakennelmat Luokka:Muistopylväät
Peter Askergren

Peter Askergren (4. helmikuuta 1767 Sätila – 17. helmikuuta 1818 Tukholma) oli ruotsalainen pianisti, urkuri, alttoviulisti, sellisti, pianopedagogi ja säveltäjä.Peter Askergren (1767−1818) Swedish Musical Heritage, viitattu 15.2.2024 Askergren syntyi urkuri Jonas Askergrenin pojaksi. Hän muutti Tukholmaan ja työskenteli alttoviulistina Ruotsin kuninkaallisen oopperan orkesterissa vuodesta 1788. Vuodesta 1794 hän soitti alttoviulua lisäksi Kungliga Hovkapelletissa. Vuonna 1807 Askergren siirtyi Kungliga Hovkapelletin alttoviulistin tehtävistä sen sellistiksi. Hän oli sekä Ruotsin kuninkaallisen oopperan orkesterin että Kungliga Hovkapelletin säännöllinen soittaja vuoteen 1812 saakka ja jatkoi sen jälkeenkin molemmissa säestämistä. Askergren toimi Katariinan kirkon (1801–1815) ja Aadolf Fredrikin kirkon (1815–1818) urkurina. Hän oli Ruotsin kuninkaallisen musiikkiakatemian jäsen vuodesta 1794 ja työskenteli vuosina 1814–1818 sen oppilaitoksen pianonsoiton opettajana. Askergren kuului Par Bricole -sääntökuntaan. Askergren esiintyi pianosolistina konserttojen esityksissä ja esitti myös omia pianoteoksiaan. Vuonna 1804 pidetyssä konsertissa hänestä tuli todennäköisesti ensimmäinen Ruotsissa julkisen esiintymisen flyygeliä soittaen tehnyt henkilö. Askergrenin säveltämät urkuteokset ovat kadonneet. Yhtä laulua lukuun ottamatta hänen säilynyt tuotantonsa koostuu pianosävellyksistä, joihin kuuluu muunnelmateoksia ja tanssikappaleita. Askergrenin sävellyksiä julkaistiin enimmäkseen Musikaliskt Tidsfördrif -lehdessä. Kuusitoista muunnelmaa kansanmelodiaan julkaistiin erikseen. Askergreniltä on säilynyt luutulle kirjoitetun poloneesin käsikirjoitus, jota pidetään kuitenkin sovituksena pianokappaleesta. Pehr Strand käytti yhdessä soittorasioistaan kahta Askergrenin sävelmää. == Lähteet == Luokka:Ruotsalaiset pianistit Luokka:Ruotsalaiset urkurit Luokka:Ruotsalaiset alttoviulistit Luokka:Ruotsalaiset sellistit Luokka:Ruotsalaiset säveltäjät Luokka:Musiikkipedagogit Luokka:Vuonna 1767 syntyneet Luokka:Vuonna 1818 kuolleet
Nangolo Mbumba

Nangolo Mbumba (s. 15. elokuuta 1941 Olukonda, Lounais-Afrikka) on namibialainen poliitikko, joka nousi helmikuussa 2024 maan presidentiksi Hage Geingobin kuoltua. Hän oli toiminut vuodesta 2018 varapresidenttinä, ja sitä ennen hän oli hoitanut useita ministerintehtäviä. Vuosina 2012–2017 hän oli Swapon pääsihteerinä. Mbumba sai peruskoulutuksen Namibiassa ja kävi korkeakouluja Yhdysvalloissa. Hän suoritti 1971 alemman korkeakoulututkinnon Southern Connecticut State Universityssä ja 1973 biologiasta maisterintutkinnon Connecticutin yliopistosta. Mbumba opetti 1975–1978 Yhdysvalloissa, ja vuosina 1979–1985 hän työskenteli Angolassa Namibia Education Centressä. Mbumba toimi koulukeskuksen rehtorina, kun hän vuonna 1985 siirtyi politiikkaan. Hän liittyi Swapoon ja toimi sen koulutuksen ja kulttuurin haaran varasihteerinä. Mbumba nimettiin 1987 Swapon johtajan Sam Nujoman henkilökohtaiseksi sihteeriksi. Namibian itsenäistyttyä 1990 Mbumba johti Walvis Bayn ja saarten yhteishallintoelintä, jonka tarkoituksena oli siirtää myös Walvis Bay Etelä-Afrikalta Namibialle. Mbumbasta tuli 1993 Namibian maatalousministeri, ja tämän jälkeen hänellä oli useita ministerintehtäviä. Hän oli 1993–1996 maatalous-, vesi- ja maaseudun kehitysministeri, 1996–2003 valtiovarainministeri, 2003–2005 informaatio- ja viestintäministeri, 2005–2010 opetusministeri ja 2010–2012 turvallisuusministeri. Mbumba toimi vuosina 2012–2017 Swapon pääsihteerinä. Hage Geingob valitsi 2018 Mbumban varapresidentikseen. Hänestä tuli helmikuussa 2024 väliaikainen presidentti, kun Geingob kuoli syöpään. Mbumba ilmoitti virkaanastujaisissaan, ettei aio olla ehdolla myöhemmin samana vuonna pidettävissä vaaleissa. Hän valitsi varapresidentiksi Netumbo Nandi- Ndaitwahin. == Lähteet == Luokka:Namibian presidentit Luokka:Puolueiden puheenjohtajat Luokka:Maatalousministerit Luokka:Vuonna 1941 syntyneet Luokka:Elävät henkilöt
Melcher Myrberg

August Melcher Myrberg (23. joulukuuta 1825 Göteborg – 7. toukokuuta 1917 Tukholma) oli ruotsalainen säveltäjä.Melcher Myrberg (1825-1917) Levande Musikarv, viitattu 15.2.2024 Myrberg oli muusikko Pehr Fredrik Blidbergin siskonpoika. Hän valmistui Uppsalan yliopistosta vuonna 1854 ja johti opiskeluaikanaan kuoroja Uppsalassa. Myrberg työskenteli Telegrafverketin palveluksessa vuosina 1857–1886. Hän toimi myös matematiikan ja saksan opettajana Tukholman kouluissa vuosina 1858–1891. Myrberg oli Sällskapet Par Bricolen kapellimestari ja vuosina 1891–1905 Sällskapet för svenska kvartettsångens befrämjanden varapuheenjohtaja. Myrbergin sävellysten joukossa on pianomusiikkia, kuoroteoksia ja yksinlauluja. Hänestä tuli Ruotsin kuninkaallisen musiikkiakatemian jäsen 30. maaliskuuta 1908. Myrberg sai Litteris et Artibus -mitalin.Musiker och sångare har störst chans att få Litteris et Artibus iMusiken 30.1.2021, viitattu 15.2.2024 Hän oli filosofian riemutohtori. == Lähteet == Luokka:Ruotsalaiset säveltäjät Luokka:Litteris et Artibus -palkitut Luokka:Vuonna 1825 syntyneet Luokka:Vuonna 1917 kuolleet
Herman Asplöf

Herman Nathanael Asplöf (15. marraskuuta 1881 Gåsborn – 7. helmikuuta 1959 Göteborg) oli ruotsalainen säveltäjä, urkuri ja musiikkipedagogi.Herman Asplöf (1881−1959) Swedish Musical Heritage, viitattu 16.2.2024 Asplöf syntyi opettajaisän perheeseen. Hän opiskeli urkujensoittoa Claes Rendahlin johdolla vuoteen 1898 saakka. Hän valmistui Tukholman kuninkaallisesta musiikkikorkeakoulusta urkurina vuonna 1900, esilaulajana vuonna 1901 ja musiikinopettajana vuonna 1902. Asplöf suoritti vielä erikoistuneita opintoja pianonsoitossa ja sävellyksessä. Hänelle myönnettiin musiikkikorkeakoulun mitali vuonna 1903. Asplöf työskenteli 1900-vuosikymmenellä urkurina Laholmissa ja Malmön Pyhän Pietarin kirkossa. Vuonna 1910 hän lähti Göteborgiin, jossa aloitti työskentelyn Annedalskyrkanin urkurina. Vuonna 1929 Asplöfistä tuli Göteborgin tuomiokirkon urkuri ja kuoronjohtaja. Samalla hän oli opettajakorkeakoulussa urkurin ja esilaulajan tehtäviin pätevöittäneiden tutkintojen opettaja. Lisäksi hän tarjosi yksityisopetusta. Asplöfin johdolla opiskelivat muiden muassa Åke Hermanson ja Björn Johansson. Asplöf jäi eläkkeelle tehtävistään Göteborgin tuomiokirkon urkurina vuonna 1951. Hän hoiti tehtäviä kuitenkin sijaisena, kunnes tyhjäksi jäänyt virka täytettiin vuonna 1954. Asplöf tunnettiin urkurina virtuoosisesta tekniikastaan ja improvisointitaidoistaan. Hän sai Valtion säveltäjästipendin vuonna 1926. Hän sai säveltäjänä osakseen Tor Aulinin ja Wilhelm Stenhammarin arvostuksen. Tästä huolimatta Asplöfin teoksia ei julkaistu hänen elämänsä aikana. Hänen sävellyksistään suurimuotoisin on cis-mollissa sävelletty pianokonsertto (1926). Uruille ja orkesterille Asplöf sävelsi teokset Konsertstycken (1917) ja Dialog (kolme osaa, 1941). Lisäksi hän sävelsi fantasian ja fuugan Enkeli taivaan -koraalin pohjalta uruille, trumpeteille, pasuunoille ja patarummuille. Asplöfin soolourkusävellyksistä tunnetuin on a-mollissa sävelletty toccata. Hänen muihin urkuteoksiinsa kuuluu Koralimprovisation. Asplöfin kaikki kuoroteokset ovat hengellisiä, ja niissä on usein urku- tai muu soitinsäestys. Hänen suurimuotoiset teoksensa perustuvat myöhäisromanttiseen sävelkieleen ja niiden harmoniat lähenevät dissonoivuudellaan modernismia. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Musiikkipedagogit Luokka:Vuonna 1881 syntyneet Luokka:Vuonna 1959 kuolleet
Sound & Vision

Sound & Vision on yhdysvaltalainen aikakauslehti, jota julkaisee AVTech Media Ltd. Lehti perustettiin vuonna 1958 nimellä HiFi & Music Review. Vuonna 1961 nimeksi vaihdettiin HiFi/Stereo Review ja 1968 Stereo Review. Lehti keskittyy audio- ja kotiteatteriaiheisiin. Se testaa uutta teknologiaa, selittää kuinka ostaa ja käyttää laitteita sekä tarjoaa arvioita komponenteista. == Lähteet == == Aiheesta muualla == * Virallinen sivusto Luokka:Yhdysvaltalaiset aikakauslehdet Luokka:Kulttuurilehdet
Tuomas Tervo

Tuomas Tervo (s. 1983) on suomalainen suunnistaja. Yervon paras saavutus MM- kilpailuista on sprintin 13:s sija jonka hän on saavuttanut kahdesti Miskolcin MM-kilpailuissa 2009 ja Savoien MM-kilpailuissa 2011. EN-kilpailuista hänen paras saavutuksensa on pitkän matkan 15:s sija vuodelta 2008. Maailmancupin osakilpailussa hän on parhaimmillaan sijoittunut yhdeksänneksi keskimatkalla vuonna 2010. Samana vuonna hän saavutti myös parhaan sijoituksensa maailmancupin kokonaiskilpailussa oltuaan 26:s. Nuorten MM-kilpailuista Tervo saavutti kolme hopeaa. Vuonna 2002 hän saavutti hopeaa keskimatkalla ja viestissä sekä vuonna 2003 hän saavutti hopeaa keskimatkalla. http://runners.worldofo.com/tuomastervo.html Seuratasolla hän edustaa Rajamäen Rykmenttiä. https://www.rajamaenrykmentti.fi/vanha2/index.php?sivu=jutut&story;=72 == Lähteet == Luokka:Suomalaiset suunnistajat Luokka:Vuonna 1983 syntyneet Luokka:Elävät henkilöt
Årnes

Årnes on taajama Nesin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on 2,9 neliökilometriä ja asukasluku 5 107 vuonna 2023. Årnes kirke II.jpg|Årnesin kirkko ==Lähteet== ==Aiheesta muualla== Luokka:Norjan taajamat Luokka:Nes
Årnesin kirkko

Årnesin kirkko () on Nesin kunnassa Akershusin läänissä Norjassa sijaitseva tiilinen pitkäkirkko vuodelta 1878. ==Lähteet== ==Aiheesta muualla== Luokka:Norjan kivikirkot Luokka:Nes
Raumnes

Raumnes on norjalainen vuonna 1947 perustettu paikallislehti, jonka kotikunta on Nes. Lehti ilmestyy paperisena kolmesti viikossa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Nes
Jorma Sieviläinen

Jorma Olavi Sieviläinen (s. 30. elokuuta 1954 Riihimäki) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen. Viitattu 16.2.2024. Sieviläinen kävi keskikoulun Viitaniemen yhteiskoulussa 1965–1970 ja Jyväskylän kauppaoppilaitoksen markkinointilinjan 1971–1974. Kauppatieteiden maisteriksi hän valmistui Lappeenrannan teknillisestä korkeakoulusta 2002. Hän oli Oy Kauppari 26:n varastomies Jyväskylässä 1970–1971, Käppi Ky:n myyjä 1973, liikkeenjohdollisen kenttäkoulutuksen harjoittelija Huittisten Osuuskaupassa 1975 ja SOK:n Kuopion konttorissa 1976, Sokos-tavaratalon tarkastaja Kuopiossa 1977–1980 ja myymäläpäällikkö Savonlinnassa 1980–1981 ja City-Sokoksen tavaratalojohtaja Raumalla 1981–1986. Osuuskauppa Keulan apulaisjohtaja Sieviläinen oli 1986–1989 ja toimitusjohtaja ja hallituksen puheenjohtaja 1989–2010. Hänellä on ollut myös useita liike-elämän ja muita luottamus- ja asiantuntijatehtäviä. SOK:n hallintoneuvoston jäsen Sieviläinen on ollut kahteen eri otteeseen. Kauppaneuvoksen arvonimen hän sai 2008. (ei-vapaa) == Lähteet == Luokka:Suomalaiset osuustoimintaliikkeen vaikuttajat Luokka:Suomalaiset yritysjohtajat Luokka:Kauppaneuvokset Luokka:Vuonna 1954 syntyneet Luokka:Elävät henkilöt
Santa Rosalía (1718)

Santa Rosalía oli Espanjan laivaston kaksikantinen 66-tykkinen linjalaiva. ==Valmistus == Savoijin herttuakunnan laivaston alus valmistui Palermossa vuonna 1717.Winfield et al 2023 s. 171 == Palvelus == Aiemmin Savoijissa palvellut Beato Amadeo valtasi 29. syyskuuta 1718 Messinassa aluksen, joka liitettiin Espanjan laivastoon nimellä Santa Rosalía. Alus ajettiin 25. tammikuuta 1719 Syrakusan ja Augustan välillä rantaan, jotta kommodori Thomas Matthew'n laivue ei valtaisi sitä. == Lähteet == * === Viitteet === Luokka:Espanjan laivaston linjalaivat
Nesin kirkko (Nes)

Nesin kirkko () on Nesin kunnassa Akershusin läänissä Norjassa sijaitseva tiilinen pitkäkirkko vuodelta 1860. ==Lähteet== ==Aiheesta muualla== Luokka:Norjan kivikirkot kirkko
Fjellfoten

Fjellfoten on taajama Nesin kunnassa Akershusin läänissä Norjassa. Taajaman pinta-ala on 0,9 neliökilometriä ja asukasluku 1 423 vuonna 2023. ==Lähteet== ==Aiheesta muualla== Luokka:Norjan taajamat Luokka:Nes
Triunfo (1718)

Triunfo oli Espanjan laivaston kaksikantinen 60-tykkinen linjalaiva. ==Valmistus == Savoijin herttuakunnan laivaston alus valmistui Palermossa vuonna 1717 nimellä Vittorio.Winfield et al 2023 s. 171 == Palvelus == Espanja valtasi 29. syyskuuta 1718 Messinassa aluksen, joka liitettiin Espanjan laivastoon nimellä Triunfo. Aluksen päälliköksi määrättiin 16. syyskuuta 1719 Gabriel Pérez de Alderete. Seuraavana päivänä alus lähti Palermosta Messinaan, missä miehistö upotti aluksensa 18. lokakuuta Messinan antauduttua piirittäjilleen. == Lähteet == * === Viitteet === Luokka:Espanjan laivaston linjalaivat
Brårud

Brårud on taajama Nesin kunnassa Akershusin läänissä Norjassa. Taajaman pinta- ala on 0,4 neliökilometriä ja asukasluku 467 vuonna 2023. ==Lähteet== ==Aiheesta muualla== Luokka:Norjan taajamat Luokka:Nes
Vormsund

Vormsund on taajama Nesin kunnassa Akershusin läänissä Norjassa. Taajaman pinta-ala on 0,4 neliökilometriä ja asukasluku 421 vuonna 2023. Vormsund ungdomsskole 05.05.2013.JPG|Vormsundin yläaste ==Lähteet== ==Aiheesta muualla== Luokka:Norjan taajamat Luokka:Nes
Auli (Nes)

Auli on taajama Nesin kunnassa Akershusin läänissä Norjassa. Taajaman pinta- ala on 1,9 neliökilometriä ja asukasluku 2 929 vuonna 2023. Auli kirke.jpg|Aulin kirkko Auli skole, Nes 01.jpg|Aulin koulu ==Lähteet== ==Aiheesta muualla== Luokka:Norjan taajamat Luokka:Nes
Aulin kirkko

Aulin kirkko () on Nesin kunnassa Akershusin läänissä Norjassa sijaitseva puinen pitkäkirkko vuodelta 1907. ==Lähteet== ==Aiheesta muualla== Luokka:Norjan puukirkot Luokka:Nes
Kampå

Kampå on taajama Nesin kunnassa Akershusin läänissä Norjassa. Taajaman pinta- ala on 0,8 neliökilometriä ja asukasluku 977 vuonna 2023. ==Lähteet== ==Aiheesta muualla== Luokka:Norjan taajamat Luokka:Nes
Sieviläinen

Sieviläinen on suomalainen sukunimi, joka on muun muassa seuraavilla henkilöillä: *Jaana Sieviläinen (o.s. Kontturi, s. 1982), pituushyppääjä *Jorma Sieviläinen (s. 1954), yritysjohtaja ja osuustoimintaliikkeen vaikuttaja, kauppaneuvos. ==Katso myös== * Sievi, kunta Pohjois-Pohjanmaalla * Sievä, naisen etunimi, jonka harvinaisempi muoto on Sievi * Sievinen, sukunimi * Sievänen, sukunimi
Amund Maarud

Amund Maarud (s. 7. huhtikuuta 1981 Nes) on norjalainen laulaja-lauluntekijä ja blueskitaristi. Hänen esikoisalbuminsa First Blues ilmestyi vuonna 1999. Maarud on tehnyt sekä soolouraa että esiintynyt osana The Grand -yhtyettä. ==Lähteet== ==Aiheesta muualla== Luokka:Norjalaiset kitaristit Luokka:Norjalaiset laulaja-lauluntekijät Luokka:Norjalaiset bluesmuusikot Luokka:Vuonna 1981 syntyneet Luokka:Elävät henkilöt
Lienhard

Lienhard ja Lienhart on muun muassa seuraavien henkilöiden sukunimi: * Bill Lienhard (1930–2022), yhdysvaltalainen koripalloilija ja olympiavoittaja * Friedrich (Fritz) Lienhard (1865–1929), saksalainen kirjailija ja toimittaja * Philipp Lienhart (s. 1996), itävaltalainen jalkapalloilija
Iina Taijonlahti

Iina Taijonlahti on suomalainen koreografi ja mediataiteilija. Taijonlahti opiskeli medianomiksi Tampereen Ammattikorkeakoulussa (TTVO) ja valmistui tanssitaiteen maisteriohjelmasta koreografiksi Taideyliopiston Teatterikorkeakoulusta. Hän on tehnyt tanssiteoksia erilaisten robottien ja sensoreiden kanssa. Taijonlahti kuuluu Ekho Collectiveen, joka on taiteen, muotoilun ja teknologian ammattilaisista koostuva suomalainen taidekollektiivi. Kollektiivin teoksiin kuuluvat Suomen kansallisoopperan, Esa-Pekka Salosen, Paula Vesalan ja Tuomas Norvion kanssa yhteistyössä tuotettu Laila , sekä Malva-museossa pysyvästi esillä oleva Ahto. Ekho Collective on myös nimetty Oulu2026-kulttuuriohjelman Timo Honkelan rauhankone-ajatteluun perustuvan Rauhankone-teoksen suunnitelijaksi. == Lähteet == Luokka:Suomalaiset koreografit Luokka:Suomalaiset mediataiteilijat Luokka:Syntymävuosi puuttuu Luokka:Elävät henkilöt
Oraattori (patsas)

Oraattori () on etruskien valama pronssipatsas, joka esittää toogaan pukeutunutta puhujaa. Veistos on peräisin noin vuodelta 90 eaa. Patsas löydettiin Trasimenojärvestä vuonna 1556, ja sitä pidetään merkittävänä esimerkkinä ensimmäisen vuosituhannen eaa. pronssiveistoksista. Oraattori- veistos on valettu seitsemänä kappaleena vahavalu-menetelmällä. Sen korkeus on 179 cm. Patsas on alun perin peräisin Perugiasta, joka oli etruskien viimeinen vastarinnan keskus roomalaisia vastaan. Patsaassa oleva etruskinkielinen kaiverrus viittaa todennäköisimmän tulkinnan mukaan siihen, että patsas esittää Rooman tasavallan etruskisenaattoria Aulus Metellusta. Veistos on kenties ollut osa hautamuistomerkkiä kaupungin ulkopuolella. Oraattori kuuluu nykyisin Firenzen kansallisen arkeologisen museon kokoelmiin. == Lähteet == Luokka:Etruskien taide Luokka:Italian patsaat ja veistokset